section_heading: Dimljenje
paragraph_text: Netom napunjeni lemeški kulen odstoji ovako još 24 sata. Zatim ga se stavlja u pušnicu, malu prostorijue gdje se laganim izgaranjem drva stvara dim kojim se dimi kulen. Dimi se lagano, hladnim dimom i uz prekide. Koliko i kako znade svaki Lemešan, a postupak važi kao tajna. Drvo koje se u izgaranju koristi je bagrem, najzastupljeniji u lemeškim prostorima. Važno je odabrati pravi komad bagremovog drva. Kad je kulen odimljen kako treba, "dobro upušit", kako bi Lemešani rekli, spreman je za sušenje i dozrijevanje.